گری راج سنگھ

گری راج سنگھ  (ولادت: 8 ستمبر 1952ء) بھارت کے سیاست دان ہیں جن کا تعلق بھارتیہ جنتا پارٹی سے ہے۔ وہ مودی کی دوسری وزارت میں حلبیات و سمکیات کے وزیر ہیں۔

ذاتی زندگی 
گری راج سنگھ کی ولادت بھارت کی ریاست بہار کے لکھی سرائے ضلع کے برہیا نامی گاوں میں ہوئی۔ ان کے والد کا نام رام اوتار اور والدہ تارا دیوی ہیں۔ انہوں نے 1971ء میں مگدھ یونیورسٹی سے اپنی تعلیم مکمل کی۔ ان کی شادی اما سنہا سے ہوئی اور ان کی ایک بیٹی ہیے۔

سیاسی زندگی 
2005ء تا 2010ء وہ حکومت بہار میں وزیر تھے۔ وہ ابتدا سے ہی نریندر مودی کے زبردست مداح رہے ہیں۔ انہوں علی الاعلان مودی کی تائید کی اور ایک لمبے عرصے سے ان کے وزیر اعظم ہونے کی وکالت کرتے رہے ہیں۔ بہار میں بی جے پی جدیو اتحاد ختم ہونے کے بعد نتیش کمار نے جن وزرا کوبرطرف کیا تھا ان میں گری راج سنگھ کا نام بھی نمایاں تھا۔ وہ بہار اسٹیٹ بھارتیہ جنتا پارٹی کے 16 رکنی انتخابی کمیٹی کے رکن ہیں۔ وہ رکن پارلیمان ہیں اور 2014ء کے انتخابات میں نوادا لوک سبھا نشست کی جیت حاصل کی تھی۔
2016ء میں وہ اس وقت سرخیوں میں آئے جب انہوں نے کہا کہ تمام مذاہب کے ماننے والوں کو ایک ہی تعداد میں بچے پیدا کرنے چاہیے۔ اکتوبر 2016ء میں انہوں نے ہندو کو زیادہ بچے پیدا کرنے چاہیے۔ 2016ء میں انہوں نے کہا کہ ہندو کی تعاد بھارت میں اور بڑھنی چاہیے۔

گری راج سنگھ ایک ہندو وادی نیتا کے طور پر معروف ہیں۔ مئی 2019ء میں مودی کی دوسری وزارت میں کابینہ بھارت میں شامل کیے گئے۔ انہوں نے بیگو سرائے لوک سبھا حلقہ سے بھارت کے عام انتخابات، 2019ء میں سی پی آئی کے قدآور امیدوار کنہیا کمار کو سکشت دے کر لوک سبھا کی نشست اپنے نام کی تھی۔

حوالہ جات 

1952ء کی پیدائشیں
بقید حیات شخصیات
بہار سے بھارتیہ جنتا پارٹی کے سیاست دان
بہار سے لوک سبھا کے ارکان
بہاری شخصیات
سترہویں لوک سبھا کے ارکان
سولہویں لوک سبھا کے اراکین
ضلع لکھی سرائے کی شخصیات
ضلع نوادہ کی شخصیات
نریندر مودی کی وزارت
بھارتی انتہائی دائیں بازو کے سیاست دان
ویکی ڈیٹا سے مطابقت رکھنے والی مختصر تفصیل